Document ID: 32004R0581

KOMISIJAS REGULA (EK) Nr. 581/2004
(2004. gada 26. marts),
ar ko izsludina pastāvīgu konkursu uz eksporta kompensācijām par noteiktu veidu sviestu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju[1], un jo īpaši tās 31. panta 3. punkta b) apakšpunktu un 14. punktu,
tā kā:
(1) Atbilstīgi 2. panta 1. punktam Komisijas 2004. gada 26. marta Regulā (EK) Nr. 580/2004, ar ko nosaka konkursa procedūru attiecībā uz eksporta kompensācijām par atsevišķiem piena produktiem[2], Komisija pieņem lēmumu par pastāvīgu konkursu minētās regulas satvarā.
(2) Praktisku iemeslu dēļ ir lietderīgi saistībā ar Regulas (EK) Nr. 580/2004 1. pantā minētajiem produktiem paredzēt atsevišķus uzaicinājumus uz konkursu. Tādēļ ar šo regulu jāizsludina pastāvīgs konkurss attiecībā uz noteiktu veidu sviestu.
(3) Piena un piena produktu pārvaldības komiteja tās priekšsēdētāja noteiktajā termiņā nav sniegusi atzinumu,
IR PIEŅĒMUSI ŠO REGULU.
1. pants
1. Izsludina pastāvīgu konkursu, lai noteiktu eksporta kompensāciju apjomu par šādu, Komisijas Regulas (EEK) Nr. 3846/87[3] I pielikuma 9. punktā minētu veidu sviestu:
a) dabīgs sviests ar produkta kodu ex 0405 10 19 9500 vai ex 0405 10 19 9700 blokos, kuru tīrsvars ir vismaz 20 kilogrami;
b) sviesta eļļa ar produkta kodu ex 0405 90 10 9000 konteineros, kuru tīrsvars ir vismaz 190 kilogrami,
ko paredzēts eksportēt uz šādiem galamērķiem:
- Krievija (galamērķa kods 075),
- visi pārējie galamērķi, izņemot Amerikas Savienotās Valstis, Andoru, Čehiju, Gibraltāru, Igauniju, Kipru, Latviju, Lietuvu, Maltu, Poliju, Slovākiju, Slovēniju, Ungāriju un Vatikānu.
2. Uz konkursa procedūru attiecas Regulā (EK) Nr. 580/2004 un šajā regulā paredzētie nosacījumi.
2. pants
1. Piedāvājumus var iesniegt tikai konkursa posma laikā un tie ir derīgi tikai tajā konkursa posmā, kurā šie piedāvājumi ir iesniegti.
Piedāvājumus iesniedz atsevišķi par katru no attiecīgajiem produktiem, ko paredzēts eksportēt uz vienu no 1. panta 1. punktā minētajiem galamērķiem.
2. Konkursa posms sākas katra mēneša pirmajā un trešajā trešdienā plkst. 11:00 (Briseles laiks), izņemot augusta pirmo trešdienu un decembra trešo trešdienu. Ja trešdiena ir valsts svētku diena, tad konkursa posms sākas nākamajā darba dienā plkst. 11:00 (Briseles laiks).
Konkursa posms beidzas plkst. 11:00 (Briseles laiks) nākamajā trešdienā pēc katra mēneša otrās un ceturtās otrdienas, izņemot augusta otro trešdienu un decembra ceturto trešdienu. Ja trešdiena ir valsts svētku diena, tad konkursa posms beidzas iepriekšējā darba dienā plkst. 11:00 (Briseles laiks).
3. Konkursa posmus numurē pēc kārtas, sākot ar pirmo paredzēto posmu.
3. pants
1. Piedāvājumu iesniedz par vismaz 10 tonnām sviesta vai 18 tonnām sviesta eļļas.
2. Piedāvājuma nodrošinājums ir EUR 20 par 100 kilogramiem sviesta un EUR 25 par 100 kilogramiem sviesta eļļas.
Pēc piedāvājuma pieņemšanas piedāvājuma nodrošinājums kļūst par eksporta licences nodrošinājumu.
3. Piedāvājumus iesniedz pielikumā minētajām dalībvalstu kompetentajām iestādēm.
4. pants
Regulas (EK) Nr. 580/2004 4. panta 2. punkta nolūkā konkursus attiecībā uz šīs regulas 1. panta pirmajā un otrajā ievilkumā norādītajiem galamērķiem dalībvalstis izsludina atsevišķi.
5. pants
Šī regula stājas spēkā nākamā mēneša pirmajā dienā pēc publicēšanas Eiropas SavienībasOficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 26. martā

Labels: 3
17